laion/Wikipedia-Exotic huggingface dataset:
জোয়ানা কার্ভার কলকোর্ড

জোয়ানা কার্ভার কলকোর্ড (১৮ মার্চ, ১৮৮২ - ৮ এপ্রিল, ১৯৬০) ছিলেন একজন পথিকৃৎ সমাজকর্মী ও লেখিকা। সমুদ্রে জন্মগ্রহণ এবং বিংশ শতাব্দীর গোড়ার দিকে মার্কিন সমুদ্রমানবদের ভাষা, কাজ ও লোকসঙ্গীতের উপর গ্রন্থ প্রকাশের জন্যও তিনি উল্লেখযোগ্য ছিলেন। কলকোর্ডের পিতা-মাতা জেন ফ্রেঞ্চ (সুইটসার) এবং ক্যাপ্টেন লিংকন অ্যালডেন কলকোর্ড উভয়ই মেইন পরিবার থেকে এসেছিলেন। জেন ফ্রেঞ্চ তার কন্যা জোয়ানাকে নিউ ক্যালেডোনিয়ার নিকটবর্তী দক্ষিণ-পশ্চিমে প্রশান্ত মহাসাগরে শার্লট এ লিটলফিল্ড নামক একটি জাহাজে প্রসব করেছিলেন। জাহাজটি নিউ সাউথ ওয়েলসের নিউক্যাসল ছেড়ে জাপানের ইয়োকোহামার দিকে যাত্রা করেছিল। পেনোবস্কট উপসাগর বা মেইনের সিয়ার্সপোর্ট উপকূলে কাটানো সময় ছাড়াও জোয়ানা এবং তার ছোট ভাই লিংকন রোস কলকোর্ড তাদের শৈশবের বেশিরভাগ সময়ই সমুদ্রপথে কাটিয়েছিলেন। জেন কলকোর্ড তার সন্তানদের সমুদ্রেই শিক্ষাদান করেছিলেন, এবং জোয়ানার উচ্চ বিদ্যালয়ের পড়াশোনা ছিল পত্রবিনিময় ভিত্তিক। তিনি জাহাজে থাকাকালেই ভূগোল এবং গণিতে পারদর্শী হয়েছিলেন। ১৯০২ সালের শুরুতে তিনি মেইন বিশ্ববিদ্যালয়ে ভর্তি হন। সেখান থেকে তিনি ১৯০৬ সালে রসায়নে স্নাতক এবং ১৯০৯ সালে জৈবরসায়নে স্নাতকোত্তর ডিগ্রি অর্জন করেছিলেন। রক্তসংবহন সমস্যা এবং ডায়াবেটিসসহ স্বাস্থ্য সমস্যাগুলো ১৯৪৪ সালে কলকোর্ডকে অবসর নিতে বাধ্য করেছিল। ১৯৫০ সালের নভেম্বরে তিনি দীর্ঘদিনের বন্ধু এবং সহকর্মী ফ্রাঙ্ক জে ব্রুনোকে বিয়ে করেছিলেন। ব্রুনো সেন্ট লুইসের ওয়াশিংটন বিশ্ববিদ্যালয়ের ফলিত সমাজবিজ্ঞানের অধ্যাপক ছিলেন এবং জোয়ানাকে বিয়ে করার বেশ কয়েক মাস আগেই তিনি বিপত্নীক হয়েছিলেন। ১৯৫৫ সালে ব্রুনোর মৃত্যুর পরে জোয়ানা কার্ভার কলকোর্ড তার সৎসন্তানের সাথে বসবাস করতে ইন্ডিয়ানা লেবাননে চলে গিয়েছিলেন। ১৯৬০ সালে তিনি স্ট্রোকজনিত কারণে সেখানে মারা যান। "Joanna Carver Colcord Bruno (18 Mar 1882–8 Apr 1960)"। Find A Grave। সংগ্রহের তারিখ নভেম্বর ২, ২০১৭।  Chambers, Clarke A. (১৯৮০)। "Colcord, Joanna Carver"। Notable American Women: The Modern Period। Harvard University Press। পৃষ্ঠা 155–157। আইএসবিএন 0-674-62733-4। ওসিএলসি 834112895 – Google Books-এর মাধ্যমে।  Gordon, Linda (২০১১)। "Joanna Carver Colcord (March 18, 1882 – April 8, 1960) — Social work administrator and professional leader"। Social Welfare History Project। Virginia Commonwealth University Libraries। সংগ্রহের তারিখ নভেম্বর ২, ২০১৭।  Malloy, Mary (২০০০)। "Colcord, Joanna Carver"। Searchable Sea Literature। Williams-Mystic: The Maritime Studies Program of Williams College & Mystic Seaport। সংগ্রহের তারিখ নভেম্বর ২, ২০১৭।  Snow, Edward Rowe (২০০৪)। Women of the Sea। Applewood Books। পৃষ্ঠা 160। আইএসবিএন 978-1-933212-86-9।  Sicherman, Barbara; Green, Carol Hurd (১৯৮০)। Notable American Women: The Modern Period : a Biographical Dictionary। Harvard University Press। পৃষ্ঠা 155। আইএসবিএন 0-674-62732-6।  Gidmark, Jill B.; Edwards, Mary K. Bercaw (২০০১)। Encyclopedia of American Literature of the Sea and Great Lakes। Westport, CT: Greenwood Publishing Group। পৃষ্ঠা 84। আইএসবিএন 0-313-30148-4।
এবারডিন পর্বত

এবারডিন পর্বত কানাডার আলবার্টা প্রদেশের ব্যানফ জাতীয় উদ্যানের লুইস হ্রদ এলাকার অন্তর্গত ৩,১৫৭-মিটার (১০,৩৫৮-ফুট) একটি পর্বত চূড়া। ভৌগোলিক ভাবে পর্বতটি কানাডিয় রকিজের অংশ। এটির নিকটতম পর্বত, ২.৯ কিলোমিটার (১.৮ মাইল) দক্ষিণ পশ্চিমে অবস্থিত লেফ্রয় পর্বত। এবারডিন ও হ্যাডো পর্বত একই স্তুপপর্বতের দুইটি চূড়া, তবে চূড়া দুইটি এবারডিন হিমবাহ দিয়ে বিভক্ত। ১৮৯৭ সালে কানাডার ৭ম গভর্নর জেনারেল লর্ড এবারডিনের সম্মানে কানাডার ভূমি জরিপকারি জেমস জোসেফ ম্যাকআর্থার এই পর্বতের নামকরণ করেন। ১৮৯৭ সালের আগে এই পর্বতটি 'হেজেল চূড়া' নামে পরিচিত ছিল, তবে হেজেলের পরিচয় জানা যায়নি। ১৮৯৪ সালে স্যামুয়েল ই এস এলেন, এল এফ ফ্রিসেল এবং ওয়াল্টার ডি উইলকক্স সর্বপ্রথম এই পর্বত আরোহণ করেছিলেন। ১৯১৭ সালে ভি এ ফ্লিন হ্যাডো পর্বত চূড়া হতে এবারডিন হিমবাহে নেমে তুষার ও বরফে আবৃত সরু খাড়ি আরহণ করে এবারডিন পর্বতের চূড়ায় উঠেছিলেন। ১৯৫২ সালে জিওগ্রাফিকাল নেমস বোর্ড অব কানাডা এই নামটি আনুষ্ঠানিকভাবে লিপিবদ্ধ করে। ব্যানফ জাতীয় উদ্যানের অন্যান্য পর্বতের মত এবারডিন পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। কোপেনের জলবায়ু শ্রেনীবিভাগ অনুযায়ী এবারডিন পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ুপ্রবাহ থাকলে -৩০° সেলসিয়াস পর্যন্ত নেমে যায়। সিক্স হিমবাহের সমভূমি হতে এবারডিন পর্বত হার্বার্ট হ্রদ হতে এবারডিন পর্বত "Mount Aberdeen"। Bivouac.com। সংগ্রহের তারিখ ২০০৮-১২-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mount Aberdeen"। Geographical Names Data Base. Natural Resources Canada। সংগ্রহের তারিখ ২০১৮-১২-১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Thorington, J. Monroe (১৯৬৬) [1921]। "Vermilion Pass to Kicking Horse Pass"। A Climber's Guide to the Rocky Mountains of Canada। With the collaboration of Putnam, William Lowell (6th সংস্করণ)। American Alpine Club। পৃষ্ঠা 83–84। আইএসবিএন 978-1376169003।  Place-names of Alberta। Ottawa: Geographic Board of Canada। ১৯২৮। পৃষ্ঠা 9।  "Mount Aberdeen"। PeakFinder.com। সংগ্রহের তারিখ ২০১৯-০৮-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) বেলিয়া, হেলেন আর. (১৯৬০)। দ্য স্টোরি অব দ্য মাউন্টেইন্স ইন দ্য ব্যানফ ন্যাশনাল পার্ক (পিডিএফ)। পার্কস কানাডা হিস্টোরি ডট কম (প্রতিবেদন)। অটোয়া: জিওলজিকাল সার্ভে অব কানাডা। ২০১৫-১০-০২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-০৯-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gadd, Ben (২০০৮)। Geology of the Rocky Mountains and Columbias।  Peel, M. C.; Finlayson, B. L.; McMahon, T. A. (২০০৭)। "Updated world map of the Köppen−Geiger climate classification"। Hydrol. Earth Syst. Sci.। 11: 1633–1644। আইএসএসএন 1027-5606।  প্রবেশদ্বার:  ভূগোল পর্বত
স্মৃতির শহর

স্মৃতির শহর শামসুর রাহমানের লেখা একটি বই। ১৯৭৯ সালে চট্টগ্রামের শিশু সাহিত্য বিতান প্রকাশনার মাধ্যমে তিনি বইটি প্রথম প্রকাশ করেন। বইটির বর্তমান প্রকাশক প্রথমা প্রকাশন। বইটি প্রকাশকালে কবির বয়স ছিল প্রায় ৫০ বছর। "স্মৃতির শহর - শামসুর রাহমান"।  মজিদ, পিয়াস। "কবি আর তাঁর স্মৃতির শহর"। Prothomalo। সংগ্রহের তারিখ ২০২১-০৩-১৩।
এউগুই পর্বতচূড়া

এউগুই পর্বতচূড়া (ফরাসি: Aiguille; অনু. সুচ) কানাডার আলবার্টা ও ব্রিটিশ কলাম্বিয়া প্রদেশের সীমানায় ব্যানফ জাতীয় উদ্যানে অবস্থিত ৩,০০১-মিটার (৯,৮৪৬-ফুট) উচ্চতাবিশিষ্ঠ একটি সুচালো পর্বত চূড়া। ফরাসি ভাষায় "এইগুই" মানে 'সুই' বা 'সুচ', এছাড়াও পর্বতারোহণবিদ্যায় পর্বতের সূক্ষ খাড়া চূড়াকে বর্ণনার জন্য 'এইগুই' শব্দটি ব্যবহার করা হয়। ১৯২৫ সালে, আর্থার ও হুইলার এই পর্বতচূড়াটির নামকরণ করেছিলেন। ১৯৫২ সালে, মেন্ডেনহল পরিবারের স্বামী-স্ত্রী মিস্টার ও মিসেস জে ডি মেন্ডেনহল সর্বপ্রথম এই চূড়ায় আরোহণ করেছিলেন। ব্যানফ জাতীয় উদ্যানের অন্যান্য পর্বতের মত এইগুই পর্বত চূড়া মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। কোপেনের জলবায়ু শ্রেনীবিভাগ অনুযায়ী এইগুই পর্বত চূড়া, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ুপ্রবাহ থাকলে -৩০° সেলসিয়াস পর্যন্ত নেমে যায়। এইগুই পর্বত চূড়ায় বারিপাতে জমা পানি পূর্বদিকে মিস্টায়া নদী এবং পশ্চিম দিকে ব্লিবেরি নদীর মূল বা শাখার মাধ্যমে নিষ্কাশিত হয়। আলবার্টার পর্বত "Aiguille Peak"। PeakFinder.com। সংগ্রহের তারিখ ফেব্রু ৮, ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Aiguille Peak"। Bivouac.com। সংগ্রহের তারিখ ফেব্রু ৮, ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Boles, Glen W.; Laurilla, Roger W.; Putnam, William L. (২০০৬)। Canadian Mountain Place Names। Vancouver: Rocky Mountain Books। পৃষ্ঠা 24। আইএসবিএন 978-1-894765-79-4।  Place-names of Alberta। Ottawa: Geographic Board of Canada। ১৯২৮। পৃষ্ঠা 10।  বেলিয়া, হেলেন আর. (১৯৬০)। দ্য স্টোরি অব দ্য মাউন্টেইন্স ইন দ্য ব্যানফ ন্যাশনাল পার্ক (পিডিএফ)। পার্কস কানাডা হিস্টোরি ডট কম (প্রতিবেদন)। অটোয়া: জিওলজিকাল সার্ভে অব কানাডা। ২০১৫-১০-০২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-০৯-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gadd, Ben (২০০৮)। Geology of the Rocky Mountains and Columbias।  Peel, M. C.; Finlayson, B. L.; McMahon, T. A. (২০০৭)। "Updated world map of the Köppen−Geiger climate classification"। Hydrol. Earth Syst. Sci.। 11: 1633–1644। আইএসএসএন 1027-5606।  ফ্লিকারে এইগুই পর্বত চূড়া প্রবেশদ্বার:  ভূগোল পর্বত
আলেকজান্দ্রা পর্বত

আলেকজান্দ্রা পর্বত কানাডার আলবার্টা ও ব্রিটিশ কলাম্বিয়া প্রদেশের সীমানায় ব্যানফ জাতীয় উদ্যানের ৩,৪০১ মিটার (১১,১৫৮ ফুট) উচ্চতা বিশিষ্ঠ একটি বিচ্ছিন্ন পর্বত। ১৯০২ সালে জেমস আউটরাম ও সুইস পর্বতারোহী ও পথপ্রদর্শক ক্রিস্টিয়ান কউফম্যান সর্বপ্রথম এই পর্বতে আরোহণ করেছিলেন। একই বছর জেমস আউটরাম তৎকালীন ব্রিটিশ সম্রাজ্যের রাজা সপ্তম এডওয়ার্ডের স্ত্রী ডেনমার্কের আলেকজান্দ্রা'র নামে এই পর্বতের নামকরণ করেছিলেন। ব্যানফ জাতীয় উদ্যানের অন্যান্য পর্বতের মত আলেকজান্দ্রা পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। কোপেনের জলবায়ু শ্রেনীবিভাগ অনুযায়ী আলেকজান্দ্রা পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ুপ্রবাহ থাকলে -৩০° সেলসিয়াস পর্যন্ত নেমে যায়। "Mount Alexandra"। Bivouac.com। সংগ্রহের তারিখ ২০১৯-০৭-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mount Alexandra (BC)"। Geographical Names Data Base. Natural Resources Canada। সংগ্রহের তারিখ ২০১৯-০৯-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Place-names of Alberta। hathitrust.org। অটোয়া: Geographic Board of Canada। ১৯২৮। পৃষ্ঠা 10। সংগ্রহের তারিখ ২০১৯-০৯-০৯।  "Mount Alexandra"। PeakFinder.com। সংগ্রহের তারিখ ২০১৯-০৯-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) বেলিয়া, হেলেন আর. (১৯৬০)। দ্য স্টোরি অব দ্য মাউন্টেইন্স ইন দ্য ব্যানফ ন্যাশনাল পার্ক (পিডিএফ)। পার্কস কানাডা হিস্টোরি ডট কম (প্রতিবেদন)। অটোয়া: জিওলজিকাল সার্ভে অব কানাডা। ২০১৫-১০-০২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-০৯-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গাড, বেন (২০০৮)। Geology of the Rocky Mountains and Columbias।  Peel, M. C.; Finlayson, B. L.; McMahon, T. A. (২০০৭)। "Updated world map of the Köppen−Geiger climate classification"। Hydrol. Earth Syst. Sci.। ১১: 1633–1644। আইএসএসএন 1027-5606।  ফ্লিকারে আলেকজান্দ্রা পর্বত প্রবেশদ্বার:  ভূগোল পর্বত
আন্তর্জাতিক নদীকৃত্য দিবস

১৪ই মার্চ রোজ রবিবার আন্তর্জাতিক নদী কৃত্য দিবস যাকে আরেক ভাবে বলা হয়, আন্তর্জাতিক নদী রক্ষায় করণীয় দিবস। ১৯৯৮ সাল থেকে সারা বিশ্বে দিবসটি পালিত হয়ে আসছে। ১৯৯৭ সালের মার্চে ব্রাজিলের কুরিতিয়া শহরে অনুষ্ঠিত একটি আন্তর্জাতিক সমাবেশ থেকে আন্তর্জাতিক নদী কৃত্য দিবস পালনের সিদ্ধান্ত নেওয়া হয়। নদীর প্রতি মানুষের করণীয় কী, নদী রক্ষায় দায়িত্ব, মানুষের দায়বদ্ধতা কতটুকু; এসব বিষয় স্মরণ করিয়ে দিতে দিবসটি পালনের সিদ্ধান্ত নেওয়া হয়। নদী সম্পর্কে মানুষের মধ্যে সচেতনতা বাড়াতে ও মানুষের মধ্যে নদী ভাবনা তৈরি করতে গ্রীন ভয়েস জন্মলগ্ন থেকে বাংলাদেশের নদী বাংলাদেশের প্রাণ দেশ বাঁচাতে নদী বাঁচান এই স্লোগান নিয়ে কাজ করে যাচ্ছে। "Join us for the 26th Anniversary of the International Day of Action for Rivers! March 14, 2023"। International Rivers (ইংরেজি ভাষায়)। সংগ্রহের তারিখ ২০২৪-০১-১৫।
ওয়াপ্টা জলপ্রপাত

ওয়াপ্টা জলপ্রপাত কানাডার ব্রিটিশ কলম্বিয়া প্রদেশের ইয়োহো জাতীয় উদ্যানে অবস্থিত কিকিং হর্স নদীর গতিপথে অবস্থিত একটি জলপ্রপাত। এটি প্রায় ১৮ মিটার (৫৯ ফুট) উঁচু এবং ১০৭ মিটার (৩৫১ ফুট) প্রশস্ত কিকিং হর্স নদীর বৃহত্তম জলপ্রপাত। এর গড় প্রবাহ ৯৬ ঘনমিটার প্রতি সেকেন্ডে (৩,৪০০ ঘনফুট / সে)। ওয়াপ্টা নামটি একটি নাকোদা ভাষার শব্দ থেকে এসেছে যার অর্থ "নদী"। ওয়াপ্টা জলপ্রপাতে জোসে জিওভান্নি পরিচালিত ১৯৮৩ সালের ফ্রেঞ্চ কানাডিয় চলচ্চিত্র লে রুফিয়ান-এর চিত্রগ্রহণ করা হয়েছিল। নায়াগ্রা জলপ্রপাত আথাবাস্কা জলপ্রপাত সানওয়াপ্টা জলপ্রপাত "Wapta Falls, British Columbia, Canada - World Waterfall Database"। www.worldwaterfalldatabase.com (ইংরেজি ভাষায়)। সংগ্রহের তারিখ ২০২০-১১-০৩।  "Wapta Falls at Berkeley"। ৪ এপ্রিল ২০০৮ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০২১।  "2021-03-13"। ব্রিটিশ কলাম্বিয়া জিওগ্রাফিকাল নেমস। উদ্ধৃতি টেমপ্লেট ইংরেজি প্যারামিটার ব্যবহার করেছে (link) প্রবেশদ্বার:  ভূগোল
৬৬তম জাতীয় চলচ্চিত্র পুরস্কার (ভারত)

৬৬তম জাতীয় চলচ্চিত্র পুরস্কার অনুষ্ঠানটি ছিল ২০১৮ সালের শ্রেষ্ঠ ভারতীয় চলচ্চিত্রকে সম্মননা দেওয়ার জন্য ২০১৯-এ অনুষ্ঠিত পুরস্কার অনুষ্ঠান। পুরস্কারের ঘোষনা ২০১৯-এর ভারতের সাধারণ নির্বাচনের জন্য দেরিতে হয়। "The Economic Times"। IANS। ২৪ এপ্রিল ২০১৯। ২৩ মে ২০১৯ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "66th National Film Awards" (পিডিএফ) (সংবাদ বিজ্ঞপ্তি)। Directorate of Film Festivals। ৯ আগস্ট ২০১৯ তারিখে মূল (PDF) থেকে আর্কাইভ করা। সংগ্রহের তারিখ ১১ আগস্ট ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) 66th National Film Awards: Official Catalogue National Film Awards Archives Official Page for Directorate of Film Festivals, India
নাট বল্টু

নাট বল্টু হলো ভারতীয় বাংলা ভাষার একটি হাস্যরসাত্মক অ্যানিমেটেড টেলিভিশন ধারাবাহিক। ছোটদের জন্য নির্মিত পারিবারিক এই ধারাবাহিকটি ২০১৬ সাল থেকে নিয়মিত সনি আট টেলিভিশন চ্যানেলে সম্প্রচারিত হয়। নাট বল্টু ধারাবাহিকটি নাট ও বল্টু নামের দুই শিশুর ঘটনা এবং কার্যকলাপের উপর ভিত্তি করে নির্মিত হয়েছে, যাদের বয়স প্রায় ১০ বছর। তারা দুইজন দুষ্টু, সেই সাথে একজন মোটা ও একজন চিকন; যারা ভালো এবং খারাপ সময়ে একে অপরের পাশাপাশি থাকে। তারা সবসময় অন্যদের সমস্যা সমাধানের জন্য স্বেচ্ছাসেবক হিসেবে কাজ করে, কিন্তু ব্যক্তিত্ব এবং অনন্য চিন্তার কারণে তারা সবসময়ই কিছু ঝামেলায় পড়ে। অবশেষে তাদের বন্ধুত্ব, সততা এবং বিশ্বাস সব সমস্যা সমাধানে সাহায্য করে। নাট: কেন্দ্রীয় চরিত্র, মোটা ও বুদ্ধিমান বালক। তার গায়ের রং উজ্জ্বল শ্যামলা। সে অধিকাংশ সময় সবুজ রঙের টি-শার্ট, কমলা রঙের প্যান্ট ও বাদামি রঙের জুতো পরে। বল্টু: দ্বিতীয় কেন্দ্রীয় চরিত্র, নাটের বন্ধু। চিকন ও বুদ্ধিমান বালক। বড়বাবু: গোপী দারোগা; দাসপাড়া পুলিশ স্টেশনের ইন্সপেক্টর। রজনী বাবু: নাটের বাবা। রেঞ্চ: রতন চচ্চরি; নাট-বল্টুর প্রতিদ্বন্দ্বী দলের প্রধান। হুলো: নাট-বল্টুর প্রতিদ্বন্দ্বী, রেঞ্চের সহযোগী, মিত্তির আন্টির বোনের ছেলে। নিজের মাসির বাড়িতে থেকে দাসপাড়া স্কুলে পড়াশোনা করে। বাটালি: নাট-বল্টুর প্রতিদ্বন্দ্বী, রেঞ্চের সহযোগী, মিত্তির আন্টির বোনের ছেলে। নিজের মাসির বাড়িতে থেকে দাসপাড়া স্কুলে পড়াশোনা করে। ভ্যাবলাই: রেঞ্চ, হুলো এবং বাটালির সহযোগী। চিমটি: নাট-বল্টুর মেয়ে বন্ধু, বড়বাবুর ভাগ্নি। করালি দাদু: অবসরপ্রাপ্ত উকিল। মিত্তির আন্টি: মিসেস মিত্র; হুলো, বাটালির মাসি। কর্মকর্তা: দাসপাড়া ক্লাবের সভাপতি। রাঙা দাদু: নাটের মায়ের মামা, নাটের দুঃসম্পর্কের দাদু। মুড়িলাল, কানু, কাকাতুয়া: ডাকাত, যারা প্রতিবার চুরি অথবা ডাকাতি করার পর নাট-বল্টুর কারণে ধরা পড়ে। চ্যালা: মুড়িলাল, কানু এবং কাকাতুয়ার সহযোগী। এখন পর্যন্ত ধারাবাহিকটির ৮৮৪টি পর্ব সম্প্রচারিত হয়েছে। গোপাল ভাঁড় (টেলিভিশন ধারাবাহিক) মোটু পাতলু শিবা (কার্টুন) গোলমাল জুনিয়র "Nut Boltu (Bengali) - নাট বল্টু - Episode 1 - Paropkar"।  "Nut Boltu"। Sony LIV (ইংরেজি ভাষায়)। সংগ্রহের তারিখ ২০২৪-০৬-০৮।  Sony AATH (২০১৯-০৮-০৪)। "নয় ছয় | Nut Boltu | Bangla Cartoon | Episode - 345"।  Sony AATH (২০১৬-০৭-৩১)। "Nut Boltu (Bengali) - নাট বল্টু - Episode 33 - Meeao"।  Sony AATH (২০২২-০৩-২০)। "বাটালি উইল নট প্লে হোলি | Nut Boltu | Bangla Cartoon | Episode - 619"।  Sony AATH (২০২১-০৬-০৬)। "ছিমটি'স এজিটেশন | Nut Boltu | Bangla Cartoon | Episode - 536"।  Sony AATH (২০২২-০৮-২৮)। "করালিদাদুর কিপ্টেমির ওষুধ | Nut Boltu | Bangla Cartoon | Episode - 664"।  Sony AATH (২০২০-১১-২৯)। "Karate Classes | Nut Boltu | Bangla Cartoon | Episode - 483"।  Sony AATH (২০২৩-০১-১৫)। "বলটুর বাড়ি এলো রাঙা দাদু | Nut Boltu | Bangla Cartoon | Episode - 704"।  Sony AATH (২০২০-১০-১৮)। "The Master Plan | Nut Boltu | Bangla Cartoon | Episode - 471"।  ইন্টারনেট মুভি ডেটাবেজে নাট বল্টু (ইংরেজি)
বনগাঁ কুমুদিনী উচ্চ বালিকা বিদ্যালয়

বনগাঁ কুমুদিনী উচ্চ বালিকা বিদ্যালয় পশ্চিমবঙ্গের বনগাঁয় অবস্থিত একটি শিক্ষাপ্রতিষ্ঠান। বিদ্যালয়টি পশ্চিমবঙ্গ মধ্য শিক্ষা পর্ষদ এবং পশ্চিমবঙ্গ উচ্চমাধ্যমিক শিক্ষা সংসদ-এর আওতাভুক্ত। এখানে প্রায় তিন হাজার শিক্ষার্থী অধ্যয়ন করে। বনগাঁ কুমুদিনী উচ্চ বালিকা বিদ্যালয় ১৯২১ সালে ঔপনিবেশিক সময়ে প্রতিষ্ঠিত হয়েছিল। বিদ্যাসাগরের মতাদর্শ নিয়ে ললিত মোহন বন্দ্যোপাধ্যায় নারী শিক্ষার প্রচার প্রসারে এটি প্রতিষ্ঠা করেন। ১৯৫২ সালে এই প্রতিষ্ঠানটি তার অগ্রগতি অব্যাহত রাখে এবং এম.ই জুনিয়র হাই স্কুল থেকে মাধ্যমিক বিদ্যালয় হিসেবে উন্নীত হয়। ১৯৭৮ সালে এই প্রতিষ্ঠানটি উচ্চ মাধ্যমিক বিদ্যালয়ে উন্নীত হয়েছে। বিভিন্ন বয়সের শিক্ষাবিদদের প্রচেষ্টায় এই প্রতিষ্ঠানটি কেবলমাত্র অবকাঠামোগত সুযোগ-সুবিধা নয়, বনগাঁ ও এর আশেপাশের শিক্ষার প্রচারেও প্রসার লাভ করেছে। শিক্ষাপ্রতিষ্ঠানটি শহরের কেন্দ্রস্থলে, বাটারমোড়, যশোর রোড, বনগাঁও, ২৪ পরগনায় অবস্থিত। এখন এটি সাদা রঙের তিনতলা ভবন আছে। বিদ্যালয়টি যশোর রাস্তার ঠিক পাশেই। বিদ্যালয়ের ক্যাম্পাসটি ইউ-আকারের ভবন দ্বারা বেষ্টিত। ডানদিকে অফিস কক্ষ। অফিস কক্ষের পাশেই প্রধান শিক্ষিকার কেবিন রয়েছে। শিক্ষার্থীদের জন্য প্রায় ৩৮টি শ্রেণিকক্ষের ব্যবস্থা আছে। বিদ্যালয়ের মাঠের শেষে শিক্ষার্থী ও শিক্ষকদের জন্য একটি ক্যান্টিন রয়েছে। এখানে থাকা ল্যাবরেটরিগুলি হল- পদার্থ বিজ্ঞানের ল্যাব, রসায়ন ল্যাব, ভূগোল ল্যাব এবং কম্পিউটার ল্যাব। সারা বছর বিভিন্ন সাংস্কৃতিক প্রোগ্রামের ব্যবস্থা করার জন্য প্রথম তলায় একটি বড় হল রুম রয়েছে। অভিভাবক সভা, বিভিন্ন প্রতিযোগিতাও এখানে হয়। হলরুমটি বিভিন্ন ব্যক্তিদের ছবি সহ চিত্রিত করা হয়েছে - যেমন রবীন্দ্রনাথ ঠাকুর, স্যার সি ভি ভি রমন, কাজী নজরুল ইসলাম, বিবেকানন্দ, মাদার তেরেসা, মেঘনাদ সাহা, প্রফুল্ল সিএইচ। সেন, রাজা রাম মোহন রায়, পণ্ডিত ঈশ্বর চন্দ্র বিদ্যাসাগর। "History"। Bongaon Kumudini Uchcha Balika Vidyalaya (ইংরেজি ভাষায়)। সংগ্রহের তারিখ ২০২১-০৩-১৪। [স্থায়ীভাবে অকার্যকর সংযোগ]
স্তরায়িত মাখা ময়দার তাল

স্তরায়িত মাখা ময়দার তাল (ইংরেজি: Laminated dough) এক ধরনের রান্নার প্রস্তুতিমূলক উপাদান যাতে বহুসংখ্যক মাখা ময়দার তালের স্তর একে অপরের থেকে মাখন দ্বারা পৃথক থাকে। ময়দার তালের মধ্যে মাখন রেখে বারংবার ভাঁজ করে ও বেলে এটি প্রস্তুত করা হয়। কিছু কিছু স্তরায়িত মাখা ময়দার তালে আশিটির বেশি স্তর থাকতে পারে। বদ্ধ উনুনে সেঁকার সময় মাখনের ভেতরে অবস্থিত পানি বাষ্পীভূত হয়ে সম্প্রসারিত হয় ফলে ময়দাল তালটি ফুলে ওঠে ও স্তরগুলি একে অপরের থেকে আলাদা হয়ে যায়। একই সময় মাখনের স্নেহ পদার্থগুলি ময়দার তালটিকে ভেতর থেকে ভাজতে থাকে। পরিণামে একটি হালকা, ঝুরঝুরে খাদ্য উৎপন্ন হয়। স্তরায়িত মাখা ময়দার তালের কিছু উদাহরণ হল: ক্রোয়াসঁ ময়দার তাল ডেনীয় সেঁকা ময়দার সুখাদ্যতে ব্যবহৃত ময়দার তাল ঝুরঝুরে ময়দার তাল জাখনুন কুবানেহ পরোটা ফাঁপা ময়দার তাল  Food প্রবেশদ্বার মাখা ময়দার পাত তৈরীকরণ (Dough sheeting), শিল্পক্ষেত্রে ব্যবহৃত প্রস্তুতি কৌশল King, Andy; King, Jackie। "Laminated Dough: A Guest Post from Bakery Owner Andy King"। King Arthur Flour। সংগ্রহের তারিখ ১ নভেম্বর ২০১৪।  Alton Brown (মার্চ ২১, ২০১১)। "A Bird In The Pie Is Worth Two In The Bush"। Good Eats। 14 মৌসুম। পর্ব 1416। 12 minutes in। Food Network। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Rao, Tejal (২২ জুন ২০১৭)। "Before Croissants, There Was Kubaneh, a Jewish Yemeni Delight"। New York Times Magazine। সংগ্রহের তারিখ ৩ জুলাই ২০১৭।
বাহু

মানব শারীরবিদ্যায় বাহু হলো স্কন্ধসন্ধি এবং কনুই সন্ধির মধ্যবর্তী ঊর্ধ্বাঙ্গের অংশবিশেষ। সাধারণ অর্থে হাত-সহ সম্পূর্ণ ঊর্ধ্বাঙ্গকে বাহু বলা হয়। বাহুকে তিনটি অংশে ভাগ করা হয়েছে। অংশ তিনটি হলো ঊর্ধ্ববাহু, অগ্রবাহু ও হাত। ঊর্ধ্ববাহু কাঁধ থেকে কনুই পর্যন্ত বিস্তৃত এবং অগ্রবাহু কনুই থেকে হাত পর্যন্ত প্রসারিত। শারীরতাত্ত্বিক সংজ্ঞানুসারে বক্ষ-অস্থিচক্রসহ ঊর্ধ্বাঙ্গের হাড় ও মাংশপেশির সম্পূর্ণ অংশই হলো বাহু। লাতিন শব্দ ব্র্যাকিয়াম (brachium) দ্বারা পুরো বাহু বা উর্ধ্ববাহুকে বোঝায়। বাহুর তিনটি লম্বা হাড়ের একটি হলো হিউমেরাস। এটি কাঁধের সন্ধিতে স্ক্যাপুলার সাথে এবং কনুই সন্ধিতে বাহুর অন্যান্য লম্বা হাড় তথা আলনা ও রেডিয়াসের সাথে সংযুক্ত হয়। কনুই হলো হিউমেরাসের শেষ প্রান্ত এবং রেডিয়াস ও আলনার শেষ প্রান্তের মধ্যে গঠিত একটি জটিল সন্ধি। হিন্দু, বৌদ্ধ ও মিশরীয় আইকনোগ্রাফিতে সার্বভৌম শক্তির চিত্র তুলে ধরার জন্য বাহু প্রতীক ব্যবহার করা হয়। হিন্দু ঐতিহ্যে দেবতাদেরকে বিভিন্ন বাহু দিয়ে চিত্রিত করা হয় যা তাদের ক্ষমতার নির্দিষ্ট প্রতীক বহন করে। পশ্চিম আফ্রিকায়, বাম্বারা আত্মার প্রতীক হিসেবে অগ্রবাহু ব্যবহার করে, যা ঈশ্বর এবং মানুষের মধ্যে একটি যোগসূত্র। কিউবিটাল ফোসা ভেনেপাংচার এবং রক্তচাপ পরিমাপের জন্য গুরুত্বপূর্ণ ভূমিকা পালন করে। করোনারি ধমনীর বাইপাস সার্জারির প্রয়োজন হলে বাহু থেকে শিরা নেওয়া যেতে পারে। উর্ধ্ববাহু এবং কনুই। "brachium – free dictionary"। সংগ্রহের তারিখ ২ ডিসেম্বর ২০১৩।  "Dictionary.com"। সংগ্রহের তারিখ ২ ডিসেম্বর ২০১৩।  Encyclopaedia britannica 2013।  Human Anatomy: A Clinically-Orientated Approach। Elsevier Health Sciences। ২০০৭। পৃষ্ঠা 5। আইএসবিএন 978-0443103735। সংগ্রহের তারিখ জানুয়ারি ১৯, ২০১৮।  Sports injuries : prevention, diagnosis, treatment and rehabilitation। Doral, Mahmut Nedim; Karlsson, Jon। ২০১৫-০৩-০৪। আইএসবিএন 9783642368011। ওসিএলসি 1111734654।  "How To Draw Blood Like A Pro: Step-By-Step Guide"। nurse.org। সংগ্রহের তারিখ ২০১৯-০৯-১৪।
ম্যারি কসগ্রেভ

ম্যারি কসগ্রেভ (আনু. ১৮৭৭ – ১৭ নভেম্বর ১৯৪১) ছিলেন একজন আইরিশ সমাজসেবিকা এবং স্থানীয় রাজনীতিবিদ। তার প্রকৃত নাম ছিল ম্যারি জোসেফিন ডেলি। ম্যারি কসগ্রেভ আনুমানিক ১৮৭৭ সালের দিকে কাউন্টি কিলডেয়ারের নাসে জন্মগ্রহণ করেছিলেন। তিনি ছিলেন জেমস উইলিয়াম এবং জেন ডেলির কন্যা। তিনি নাসের সেন্ট মেরি কনভেন্টে অংশ নিয়েছিলেন এবং লেডি লিটারেচার ইন আর্টস বা এলএলএ ডিগ্রি অর্জনের জন্য সেন্ট অ্যান্ড্রুজ বিশ্ববিদ্যালয়ে গিয়েছিলেন। ১৯০১ সালের জুলাইয়ে তিনি আইনজীবী ও সাংবাদিক মরিস জোসেফ কসগ্রেভকে বিয়ে করেছিলেন। ১৯২২ সালে তিনি র‍্যাথমাইন্স নগর জেলা পরিষদে নির্বাচিত হয়েছিলেন। তিনি ১৯৩৩ সালে ডাবলিন কর্পোরেশনের সদস্য হয়ে তার মৃত্যুর আগ পর্যন্ত সেখানে দায়িত্ব পালন করেছিলেন। কর্পোরেশনে তার কাজের অংশ হিসাবে তিনি ছোট ছোট শিশুদের জন্য চিভার্সটাউন কনভেলসেন্ট হোম, জাতীয় শিশু হাসপাতাল কমিটি, ডাবলিনের শিশু কল্যাণ কমিটি, ডাবলিন নগর বৃত্তিমূলক শিক্ষা কমিটি এবং আবাসন কমিটি সহ বেশ কয়েকটি কমিটিতে জড়িত হয়েছিলেন। ১৯৩০ সাল পর্যন্ত তিনি কাউন্টি লাইব্রেরি, ডাবলিন কাউন্টি কাউন্সিল এবং মীথ হাসপাতাল কমিটির সভাপতি হিসাবে দায়িত্ব পালন করেছিলেন। তিনি সিভিক্স ইনস্টিটিউটের সাথেও জড়িত ছিলেন। আইরিশ নারী নাগরিক সমিতির একজন সক্রিয় সদস্য হিসাবে তিনি এই পদে অধিষ্ঠিত হয়েছিলেন। আন্তর্জাতিক কংগ্রেসে তিনি আয়ারল্যান্ডের জাতীয় কাউন্সিলের প্রতিনিধি ছিলেন। ১৯৪১ সালের ১৭ নভেম্বর ডাবলিনের কাওপার গার্ডেন্সের ১৭ পার্ক ড্রাইভের উডসাইডের নিজ বাড়িতে তার মৃত্যু হয়েছিল। Clarke, Frances (২০০৯)। "Cosgrave, Mary Josephine)"। Dictionary of Irish Biography। Cambridge University Press।  Luddy, Maria (২০০৪-০৯-২৩)। Cosgrave [née Daly], Mary Josephine (c. 1877–1941), local administrator and social worker। Oxford Dictionary of National Biography (ইংরেজি ভাষায়)। Oxford University Press। ডিওআই:10.1093/ref:odnb/62122।